EkBass/fiwiki-20250220-pages-articles huggingface dataset:
TGV inOui

TGV inOui on brändinimi premium-tason TGV-junille, joita Ranskan kansallinen rautatieyhtiö SNCF on liikennöinyt vuodesta 2017 joillain TGV-reiteillä. Perinteinen TGV-brändi on tarkoitus korvata inOuilla ja halpabrändi Ouigolla. Kyseessä ei ole kuitenkaan vielä uusi junatyyppi, vaan kummankin brändin tapauksessa vanhaa kalustoa on remontoitu ja uudelleenbrändätty. == Historia == SNCF:llä on käynnissä projekti, jonka tarkoitus on korvata tavanomaiset TGV-palvelut paremman tason inOui:n junilla ja vuonna 2013 perustetun halpabrändi Ouigon junilla. Projektin tavoitteena on uudistamalla pitää SNCF:n junat kilpailukykyisinä kilpailevia junayhtiöitä ja kasvavaa bussiliikennettä vastaan. Osa nykyisestä TGV-kalustosta on uudistettu inOui-tasolle, johon kuuluu paremmat palvelut, muun muassa wi-fi-yhteys. inOui esiteltiin toukokuun lopussa 2017. Uudistustöiden piti valmistua vuoteen 2020 mennessä. Uusi TGV- kalusto tulee olemaan suoraan inOui-brändissä. SNCF on jo nimennut vuonna 2025 käyttöönsä tulevat TGV M -tyyppiset junat kaupallisella nimellä TGV inOui. == Lähteet == Luokka:TGV
Rəşid xan Qaplanov

Rəşid xan Zabit oğlu Qaplanov (; 1885, Terekin oblasti – 1937, Moskovan alue), tai Rəşid Qaplan (Рашид Каплан), oli azerbaidžanilainen valtiomies, joka toimi valtiovarainministerinä sekä opetus- ja uskontoministerinä Azerbaidžanin demokraattisen tasavallan viidennessä ja neljännessä kabinetissa. Qaplanov oli taustaltaan kumykki. ==Lähteet== Luokka:Vuonna 1885 syntyneet Luokka:Vuonna 1937 kuolleet Luokka:Azerbaidžanilaiset poliitikot
Leyla Məmmədbəyova

Leyla Ələsgər qızı Məmmədbəyova (o.s. Zeynalova; 17. syyskuuta 1909 Baku, Venäjän keisarikunta – 4. heinäkuuta 1989 Baku, Azerbaidžanin SNT) oli ensimmäinen azerbaidžanilainen naislentäjä, joka täten tunnettiin lempinimellä Səmanın xanımı ("taivaan rouva"). Məmmədbəyova toimi myös lentäjäkouluttajana Bakussa. ==Lähteet== Luokka:Vuonna 1909 syntyneet Luokka:Vuonna 1989 kuolleet Luokka:Azerbaidžanilaiset henkilöt Luokka:Lentäjät
Obsidian

Obsidian voi tarkoittaa seuraavia: * Obsidian, Paradise Lostin albumi * Obsidian, DC Comicsin sarjakuvahahmo * Obsidian Entertainment, yhdysvaltalainen videopelien kehittäjä
Koen Metsemakers

Koen Metsemakers (s. 30. huhtikuuta 1992) on alankomaalainen soutaja. Hän on pariaironelosen kaksinkertainen olympiavoittaja ja kaksinkertainen maailmanmestari. Metsemakers sijoittui ensimmäisissä EM-kilpailuissaan vuonna 2017 pariaironelosessa kuudenneksi. Saman vuoden MM-kilpailuissa tuloksena oli neljäs sija puoli sekuntia pronssijoukkue Virolle hävinneenä. Vuonna 2018 venekunta sijoittui sekä EM- että MM-kilpailuissa viidenneksi. Vuonna 2019 Metsemakers voitti Dirk Uittenbogaardin, Abe Wiersman ja Tone Wietenin kanssa sekä Euroopan- että maailmanmestaruuden. Vuonna 2020 he voittivat Euroopan- mestaruuden. Vuonna 2021 he jäivät EM-kilpailuissa Italian takana hopealle, mutta Tokion olympialaisissa he voittivat kultaa 1,72 sekunnin erolla Ison- Britannian hopeajoukkueeseen. Metsemakers kilpaili vuonna 2022 pariairokaksikossa Stefan Broeninkin kanssa mutta palasi sen jälkeen pariaironeloseen. Vuonna 2023 hän saavutti EM-hopeaa Finn Florijnin, Simon van Dorpin ja Tone Wietenin kanssa. MM-kilpailuissa Alankomaat voitti kultaa muutoin samalla kokoonpanolla, mutta van Dorpin tilalle oli tullut Leonard van Lierop. Vuonna 2024 venekunta oli voittoisa jo maailmancupissa. Pariisin olympialaisissa he voittivat kultaa 2,40 sekunnin erolla Italiaan. == Lähteet == Luokka:Alankomaalaiset soutajat Luokka:Alankomaalaiset olympiavoittajat Luokka:Vuonna 1992 syntyneet Luokka:Elävät henkilöt
Tone Wieten

Tone Wieten (s. 17. maaliskuuta 1994) on alankomaalainen soutaja. Hän on pariaironelosen kaksinkertainen olympiavoittaja ja kaksinkertainen maailmanmestari. Wieten aloitti arvokisauransa kahdeksikossa. Hän saavutti pronssia MM-kilpailuissa 2015, Rio de Janeiron olympialaisissa 2016 ja EM- kilpailuissa 2017. Vuonna 2018 hän kilpaili perämiehettömässä nelossa, jossa hän sijoittui EM-kilpailuissa viidenneksi ja MM-kilpailuissa neljänneksi. Wieten on vuodesta 2019 alkaen soutanut pariaironelosessa. Hän voitti vuonna 2019 Dirk Uittenbogaardin, Abe Wiersman ja Koen Metsemakersin kanssa sekä Euroopan- että maailmanmestaruuden. Vuonna 2020 he voittivat Euroopan- mestaruuden. Vuonna 2021 he jäivät EM-kilpailuissa Italian takana hopealle, mutta Tokion olympialaisissa he voittivat kultaa 1,72 sekunnin erolla Ison- Britannian hopeajoukkueeseen. Wieten palasi arvokilpailuihin vuonna 2023. Tuolloin hän saavutti EM-hopeaa Finn Florijnin, Simon van Dorpin ja Koen Metsemakersin kanssa. MM-kilpailuissa Alankomaat voitti kultaa muutoin samalla kokoonpanolla, mutta van Dorpin tilalle oli tullut Leonard van Lierop. Vuonna 2024 venekunta oli voittoisa jo maailmancupissa. Pariisin olympialaisissa he voittivat kultaa 2,40 sekunnin erolla Italiaan. == Lähteet == Luokka:Alankomaalaiset soutajat Luokka:Alankomaalaiset olympiavoittajat Luokka:Vuonna 1994 syntyneet Luokka:Elävät henkilöt
Finn Florijn

Finn Florijn (s. 29. marraskuuta 1999) on alankomaalainen soutaja. Hän on pariaironelosen olympiavoittaja ja maailmanmestari. Florijn saavutti alle 23-vuotiaiden MM-kilpailuissa kahdeksikossa pronssia vuonna 2019. Hän sijoittui EM-kilpailuissa 2021 yksikössä 11:nneksi. Myöhemmin samana vuonna hän aloitti Tokion olympialaiset sijoittumalla yksikön alkuerässään neljänneksi, mutta hän ei saanut osallistua keräilyeriin koronavirustartunnan vuoksi. Florijn siirtyi vuonna 2022 pariaironeloseen. Hän sijoittui tuona vuonna EM-kilpailuissa kahdeksanneksi ja MM-kilpailuissa neljänneksi. Vuonna 2023 hän saavutti EM-hopeaa Simon van Dorpin, Tone Wietenin ja Koen Metsemakersin kanssa. MM-kilpailuissa Alankomaat voitti kultaa muutoin samalla kokoonpanolla, mutta van Dorpin tilalle oli tullut Leonard van Lierop. Vuonna 2024 venekunta oli voittoisa jo maailmancupissa. Pariisin olympialaisissa he voittivat kultaa 2,40 sekunnin erolla Italiaan. == Lähteet == Luokka:Alankomaalaiset soutajat Luokka:Alankomaalaiset olympiavoittajat Luokka:Vuonna 1999 syntyneet Luokka:Elävät henkilöt
Vakoilumuseo (Berliini)

Berliinin vakoilumuseo () on yksityinen vakoilua käsittelevä museo Berliinissä, Saksassa. Sen perusti entinen toimittaja Franz-Michael Günther. Museo avattiin yleisölle 19. syyskuuta 2015. Güntherin toiveena oli luoda vakoojien ja vakoilun historiaa käsittelevä museo Saksan entiseen vakoojapääkaupunkiin, Berliiniin. Museo sijaitsee Potsdamer Platzin keskeisellä alueella. == Päänäyttelyt == Museon päänäyttelyn aiheita ovat: * vakoilun historia antiikin ajoista nykypäiviin * ensimmäinen maailmansota * toinen maailmansota * salaustekniikat, sähkötys, radio * kylmän sodan aika (Itä- ja Länsi-Saksan vakoiluorganisaatiot) * vakoilun apuvälineet * vakoilijoiden koulutus * salakuunteluvälineet * kamerat * eläimet vakoilijoina, kuten esimekiksi kyyhkyt * salaliittoteoriat ja vakoilu (Punaisen armeijakunnan ja Stasin yhteys; tapaus Uwe Barschel) * Glienicker Brücke (vakoilijoiden vaihto) * eri maiden Salaiset palvelut ja myrkyt * myrkyttämiset * 007 – vakoilu elokuvissa * kaksoisagentit * ”salaisten palveluiden” operaatiot * vakoilu nyt ja tulevaisuudessa == Lähteet == == Aiheesta muualla == * Museon kotisivut Luokka:Vakoilu Luokka:Berliinin museot
Kirjat Luza

Kirjat Luza on samarialaisten asuttama kylä Garisiminvuorella Palestiinassa Nablusin kaupungin vieressä. Nykyisin kaupunki on Israelin Holonin ohella toinen kahdesta samarialaisten keskittymästä ja vuori itsessään on heidän pyhä paikkansa. ==Maantiede== Kirjat Luza sijaitsee Palestiinan Länsirannalla Garisiminvuorella Nablusin kaupungin vieressä. Kylä on Israelin ja palestiinalaishallinnon yhteishallinnossa olevaa aluetta. Garisiminvuoren muut osat ovat pelkästään Israelin hallinnassa ja kylään johtava tie on palestiinalaisten hallinnassa. ==Historia== Brittien vallattua Palestiinan Osmanien valtakunnalta ensimmäisen maailmansodan seurauksena perustettiin Palestiinan brittiläinen mandaattihallinto. Samarialaisten pieni yhteisö asui tuolloin Nablusissa omassa korttelissaan, josta osa alkoi nyt muuttaa muihin kaupunkeihin. Israelin itsenäisyyssodan jälkeen vuonna 1949 yhteisö oli jakautunut kahtia nykyisessä Israelissa ja Nablusissa, jota hallitsi Jordania. Kaupungin viereinen Garisiminvuori on samarialaisten pyhä paikka. Jordaniassa samarialaiset saivat tukea hallinnolta, mutta suhteet Nablusin muslimiväestöön huononivat esimerkiksi hallinnon vastaisissa mellakoissa. Israel miehitti Jordanian hallitseman Länsirannan kuuden päivän sodassa vuonna 1967. Turvallisuustilanne Nablusissa heikkeni Israelin miehityksen vastaisen ensimmäisen intifadan puhjetessa vuonna 1987. Samarialaiset, jotka olivat aikaisemmin mieltäneet itsensä enneminkin palestiinalaisiksi, alettiin mieltää Israelilaisina ja he alkoivat muuttaa Nablusista Kirjat Luzaan, jossa he saivat suojelusta Israelin armeijalta. Paikka käsitti alkujaan vain yhden kadun ja pienen määrän rakennuksia. Oslon rauhanprosessin kautta 1990-luvulla kylästä tuli osa niin sanottua alue C:tä, joka on Israelin ja Palestiinan yhteishallinnossa. ==Väestö== Kirjat Luzan samarialaiset puhuvat arabiaa ja käyvät palestiinalaishallinnon kouluja. ==Lähteet== Luokka:Palestiinan kaupungit Luokka:Samarialaiset
Leonard van Lierop

Leonard van Lierop (s. 20. toukokuuta 1994) on alankomaalainen soutaja. Hän on pariaironelosen olympiavoittaja ja maailmanmestari. Van Lierop kilpaili nuorempana kevyissä luokissa. Vuonna 2022 hän saavutti kahdeksikossa hopeaa sekä EM-kilpailuissa että MM-kilpailuissa. Vuonna 2023 hän voitti yksikössä Euroopan-mestaruuden. Saman vuoden MM-kilpailuissa hän voitti pariaironelosesa maailmanmestaruuden Finn Florijnin, Tone Wietenin ja Koen Metsemakersin kanssa. Vuonna 2024 tämä venekunta oli voittoisa jo maailmancupissa. Pariisin olympialaisissa he voittivat kultaa 2,40 sekunnin erolla Italiaan. == Lähteet == Luokka:Alankomaalaiset soutajat Luokka:Alankomaalaiset olympiavoittajat Luokka:Vuonna 1994 syntyneet Luokka:Elävät henkilöt
Anomalistinen psykologia

Anomalistinen psykologia on parapsyykkisiä kokemuksia tutkiva psykologian osa- alue.Anomalistinen psykologia Skepsis, viitattu 2.8.2024 Se eroaa parapsykologiasta siten, että anomalistisessa psykologiassa lähestymistapa on kriittisempi eikä siinä tehdä oletusta paranormaalin olemassaolosta.Chris French, Paranormal Psychology All About Psychology 13.9.2009, viitattu 2.8.2024 Paranormal Belief and Anomalistic Psychology ABC 19.2.2013, viitattu 2.8.2024 Anomalistisen psykologian tutkimusyksikön Lontoon yliopiston Goldsmiths’ Collegeen vuonna 2000 perustanut Chris French on katsonut laajan uskon paranormaaleihin asioihin yhdistäneen ihmisyhteisöjä maantieteestä ja aikakaudesta riippumatta, vaikkakin uskomusten ja kokemusten sisältö ovat voineet olla kulttuurisidonnaisia. Hänen mukaansa tällaisia uskomuksia on tyypillisessä nykylänsimaisessa yhteiskunnassa noin 30–50 %:lla aikuisista. Henkilökohtaiset kokemukset paranormaaleiksi väitetyistä ilmiöistä ovat harvinaisempia, mutta koskevat silti huomattavaa vähemmistöä. Anomalistisen psykologian tutkimia ja paranormaaleiksi väitettyjä kokemuksia voivat olla esimerkiksi kummitukset, telepatia, enneunet, kommunikointi kuolleiden kanssa ja ufosieppaukset. Brittiläinen psykiatri Henry Maudsley oli yksi ensimmäisistä tutkijoista, jotka tarkastelivat tällaisia kokemuksia mielen oikkuina. Outojen kokemusten psykologinen tutkimus on lisääntynyt 2000-luvulla. Suomessa aiheesta on julkaistu esimerkiksi Jukka Häkkisen kirja Outojen kokemusten psykologia (Docendo, 2018).Eero Mäntymaa, Psykologian tohtori listasi 7 yliluonnollista ilmiötä ja niiden tylsää selitystä – "Sellainen aivojen pieni jekku" Yle 17.5.2018, viitattu 2.8.2024Marjaana Tunturi, Jukka Häkkinen: Oudot kokemukset ovat yleisiä Tunne ja Mieli 8.11.2018, viitattu 2.8.2024 == Lähteet == Luokka:Psykologia Luokka:Yliluonnollinen
Orgaaninen synteesi

Orgaaninen synteesi on kemiallinen synteesi, jossa muodostetaan orgaanisia yhdisteitä. Orgaanisten synteesien muodostamista tutkitaan teorian ja kokeiden avulla. Orgaanisten synteesien tapahtumiseen vaikuttavat fysikaalisen kemian ja kemiallisten reaktioiden ominaisuudet. Orgaanisen synteesin tuloksena syntyvät yhdisteet voivat olla heterosyklisiä. Ne voivat olla myös hiilivetyjä, happipitoisia tai halogeeneja sisältäviä. == Lähteet == Luokka:Kemiallinen synteesi
Nicholas Mead

Nicholas Mead (s. 12. maaliskuuta 1995) on yhdysvaltalainen soutaja. Hän on perämiehettömän nelosen olympiavoittaja. Mead saavutti kahdeksikossa MM- kilpailuissa 2017 hopeaa. Seuraavan vuoden MM-kilpailuissa hän souti perämiehettömässä nelosessa mutta palasi kahdeksikkoon, jossa tuloksena oli viides sija vuoden 2019 MM-kilpailuissa ja neljäs sija Tokion olympialaisissa 2021. Vuosi 2022 ei tuonut perämiehettömässä nelosessa menestystä, mutta vuonna 2023 hän saavutti MM-hopeaa Justin Bestin, Michael Gradyn ja Liam Corriganin kanssa. Pariisin olympialaisissa 2024 he voittivat kultaa 0,85 sekunnin erolla Uuden-Seelannin venekuntaan. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1995 syntyneet Luokka:Elävät henkilöt
Liam Corrigan

Liam Corrigan (s. 11. syyskuuta 1997) on yhdysvaltalainen soutaja. Hän on perämiehettömän nelosen olympiavoittaja. Corrigan kilpaili Tokion olympialaisissa 2021 kahdeksikossa ja sijoittui neljänneksi. Vuoden 2022 MM- kilpailuissa sijoitus oli jälleen neljäs. Vuonna 2023 hän saavutti MM-hopeaa Justin Bestin, Nicholas Meadin ja Michael Gradyn kanssa perämiehettömässä nelosessa. Pariisin olympialaisissa 2024 he voittivat kultaa 0,85 sekunnin erolla Uuden-Seelannin venekuntaan. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1997 syntyneet Luokka:Elävät henkilöt
Justin Best

Justin Best (s. 17. elokuuta 1997) on yhdysvaltalainen soutaja. Hän on perämiehettömän nelosen olympiavoittaja. Best saavutti juniorien MM- kilpailuissa hopeaa kahdeksikossa vuonna 2015. Alle 23-vuotiaiden MM- kilpailuissa hän voitti kahdeksikossa kultaa vuonna 2018 ja sai seuraavana vuonna hopeaa. Tokion olympialaisissa 2021 hän sijoittui kahdeksikossa neljänneksi. Vuoden 2022 MM-kilpailuissa hän kilpaili Michael Gradyn kanssa perämiehettömässä kaksikossa mutta jäi B-finaalin voittajana kokonaistuloksissa seitsemänneksi. Vuonna 2023 hän saavutti MM-hopeaa perämiehettömässä nelosessa Nicholas Meadin, Michael Gradyn ja Liam Corriganin kanssa. Pariisin olympialaisissa 2024 he voittivat kultaa 0,85 sekunnin erolla Uuden-Seelannin venekuntaan. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1997 syntyneet Luokka:Elävät henkilöt
Kuopion synnytyssairaala

Kuopion synnytyssairaala oli Kuopiossa aluksi yksityisenä laitoksena sittemmin kaupungin synnytyssairaalana toiminut sairaala. Kuopiossa aloitti 1893 toimintansa yksityinen synnytyssairaala, jonka omisti tohtori J. V. Johnsson. Sen omistajaksi tuli 1909 tohtori Eva Piispanen. Sairaala oli sijainnut eri osoitteissa muun muassa Kuninkaankatu 8:ssa ja vuodesta 1906 lähtien Puistokatu 4:ssä. Rakennusmestari Erkki Halonen (1880–1958) suunnitteli laitokselle oman rakennuksen osoitteeseen Käsityökatu 37, Käsityökadun ja Suokadun kulmaan. Eva Piispasen omistaman synnytyssairaalan rakennus valmistui 1914 ja toimi hänen hallinnassaan vuoteen 1946, jolloin laitos siirtyi Kuopion kaupungille. Kaupungin synnytyssairaala toimi rakennuksessa vuoden 1972 lopulle, jonka jälkeen tiloihin siirtyi kaupungin sisätautisairaala. Sen käytössä tilat olivat vuodenvaihteeseen 1988–1989, jolloin sairaalatoiminta siirtyi uuteen Valkeisen sairaalaan, ja tyhjilleen jääneen puutalon kohtalon sinetöi purkaminen. ==Lähteet== Luokka:Kuopion sairaalat
Michael Grady

Michael Grady (s. 22. lokakuuta 1996) on yhdysvaltalainen soutaja. Hän on perämiehettömän nelosen olympiavoittaja. Grady voitti alle 23-vuotiaiden MM- kilpailuissa kahdeksikossa kultaa vuonna 2018. Tokion olympialaisissa 2021 hän sijoittui perämiehettömässä nelosessa viidenneksi. Vuoden 2022 MM-kilpailuissa hän kilpaili Justin Bestin kanssa perämiehettömässä kaksikossa mutta jäi B-finaalin voittajana kokonaistuloksissa seitsemänneksi. Vuonna 2023 hän saavutti MM-hopeaa perämiehettömässä nelosessa Bestin, Nicholas Meadin ja Liam Corriganin kanssa. Pariisin olympialaisissa 2024 he voittivat kultaa 0,85 sekunnin erolla Uuden-Seelannin venekuntaan. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1996 syntyneet Luokka:Elävät henkilöt
Lääninlääkäri

Lääninlääkäri oli Suomen valtion jokaiseen lääniin palkkaama ylin paikallinen lääkintöviranomainen. Piirilääkäriverkoston osaltaan korvannut lääninlääkärilaitos oli toiminnassa vuodesta 1943 vuoteen 1971, jolloin virat siirtyivät lääninhallitusten sosiaali- ja terveysosastojen käyttöön. Lääninlääkärin työnä oli etenkin hallinnollisten asioiden hoitaminen ja sairauksien enneltaehkäisy, kun taas kunnanlääkärit hoitivat potilaiden sairauksia. Lääninlääkäri johti lääninlääkärin toimistoa, jossa työskenteli myös apulaislääninlääkäri, lääninkätilö ja lääninterveyssisar. Ahvenanmaalla vastaava virkalääkäri oli maakunnanlääkäri. Vuonna 1973 apulaislääninlääkärin virat muutettiin oikeuslääkärin viroiksi. Lääkintöhallituksen ja lääninhallituksen alaisuudessa toimineen lääninlääkärin tehtävänä oli muun muassa sairaan- ja terveydenhoidon valvominen omassa läänissään, tartuntatautien ehkäisytyö ja oikeuslääketieteellisten ruumiinavausten suorittaminen. Hänen valvottaviaan olivat myös läänin alueella työskentelevät lääkärit, kätilöt ja terveydenhoitajat. Lääninlääkärilaitos perustettiin 1939 säädetyllä lailla yleisestä lääkärinhoidosta, joka tuli voimaan 1943.Laki yleisestä lääkärinhoidosta, Suomen asetuskokoelma 197/1939. ==Lähteet== Luokka:Suomen sosiaali- ja terveyshuollon historia Luokka:Terveydenhoito Suomessa
Stearamidi

Stearamidi (C18H37NO) on amideihin kuuluva orgaaninen yhdiste. Yhdistettä käytetään esimerkiksi apuaineena polymeeritekniikassa ja muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa stearamidi on valkoista kiinteää ainetta. Yhdiste ei liukene veteen, mutta liukenee esimerkiksi etanoliin, dietyylieetteriin ja kloroformiin. Stearamidia valmistetaan sulan steariinihapon ja ammoniakkikaasun reaktiolla. Stearamidilla on useita käyttökohteita. Sitä käytetään polymeerien valmistuksessa apuaineena kalvojen valmistuksessa, helpottamaan kappaleiden irtoamista muoteista, liukasteaineena, apuaineena painomusteissa, kosmetiikkatuotteissa koostumuksen säätelyyn, korroosionestoaineena ja tekstiilien vedenhylkimiskäsittelyissä. Stearamidista syntetisoidaan esimerkiksi pinta-aktiivisia aineita, liukasteita, tekstiilinkäsittelyaineita ja vedenpuhdistuskemikaaleja.Ingegärd Johansson: "Amides, Fatty Acid", teoksessa Kirk-Othmer Encyclopedia of Chemical Technology, John Wiley & Sons, New York, 2003. == Lähteet == Luokka:Amidit
Marian Enache

Marian Florian Enache (s. 5. elokuuta 1995) on romanialainen soutaja. Hän on pariairokaksikon olympiavoittaja ja Euroopan-mestari. Enache on pituudeltaan 200-senttimetrinen. Enache saavutti mitaleita jo juniorien MM-kilpailuissa. Ensimmäisen yleisen sarjan arvokisamitalinsa hän saavutti EM-kilpailuissa 2018, kun hän ja Ioan Prundeanu ylsivät pariairokaksikossa hopealle. Saman vuoden MM-kilpailuissa he sijoittuivat kuudenneksi. Vuonna 2019 he saavuttivat EM-pronssia ja sijoittuivat MM-kilpailuissa kuudenneksi. Vuoden 2020 EM- kilpailuissa he sijoittuivat viidenneksi, ja seuraavana vuonna he jäivät B-finaaliin. Tokion olympialaisissa 2021 he sijoittuivat kokonaistuloksissa yhdeksänneksi. Enache kilpaili vuosina 2022–2023 pariaironelosessa. Vuoden 2022 EM-kilpailuissa hän saavutti pronssia, ja saman vuoden MM-kilpailuissa tuloksena oli kuudes sija. Vuonna 2023 venekunta sijoittui EM-kilpailuissa viidenneksi. Saman vuoden MM-kilpailuissa he voittivat B-finaalin eli sijoittuivat kokonaistuloksissa seitsemänneksi. Vuonna 2024 Enache on soutanut pariairokaksikossa Andrei Cornean kanssa. He voittivat EM-kilpailuissa kultaa 6,52 sekunnin erolla hopeajoukkue Espanjaan. Pariisin olympialaisissa 2024 he voittivat kultaa 1,34 sekunnin erolla Alankomaiden venekuntaan. == Lähteet == Luokka:Romanialaiset soutajat Luokka:Romanialaiset olympiavoittajat Luokka:Vuonna 1995 syntyneet Luokka:Elävät henkilöt
Andrei Cornea

Andrei Sebastian Cornea (s. 10. marraskuuta 1999) on romanialainen soutaja. Hän on pariairokaksikon olympiavoittaja ja Euroopan-mestari. Cornea kilpaili pariaironelosessa EM-kilpailuissa 2020 ja 2021 mutta ei yltänyt A-finaaleihin, kuten ei myöskään pariairokaksikossa Cristian Cojocarun parina vuoden 2022 EM- ja MM-kilpailuissa. Vuoden 2023 MM-kilpailuissa hän sijoittui pariaironelosessa seitsemänneksi. Vuonna 2024 Cornea on soutanut pariairokaksikossa Marian Enachen kanssa. He voittivat EM-kilpailuissa kultaa 6,52 sekunnin erolla hopeajoukkue Espanjaan. Pariisin olympialaisissa 2024 he voittivat kultaa 1,34 sekunnin erolla Alankomaiden venekuntaan. == Lähteet == Luokka:Romanialaiset soutajat Luokka:Romanialaiset olympiavoittajat Luokka:Vuonna 1999 syntyneet Luokka:Elävät henkilöt
Kiliann Sildillia

Kiliann Eric Sildillia (s. 16. toukokuuta 2002 Metz, Ranska) on ranskalais- guadeloupelainen jalkapalloilija, pelipaikaltaan laitapuolustaja. Hän edustaa Saksan Bundesliigassa pelaavaa SC Freiburgia. Hän kuuluu myös Ranskan olympiajoukkueeseen olympialaisissa 2024. == Seurajoukkueura == Sildiliia on FC Metzin kasvatti, ja hän siirtyi seuran junioriakatemiaan vuonna 2010, pelattuaan ensin APM Metzin ja A.S. Montigny-lès-Metzin nuorissa. Vuonna 2020 Sildillia siirtyi nykyisen seuransa, SC Freiburgin organisaatioon. Hän teki ensiesiintymisensä seuran edustusjoukkueessa 16. lokakuuta 2021 Saksan Bundesliigan ottelussa RB Leipzigia vastaan, jossa hän pelasi täydet minuutit. Kaudella 2021–2022 Sildillia pelasi seitsemässä Bundesliigan ottelussa ja kahdessa Saksan cupin ottelussa. Kaudella 2022–2023 Sildillia vakiinnutti paikkansa SC Freiburgin avauskokoonpanossa, nimittäin hän pelasi kaudella Saksan Bundesliigassa 27 ottelua, Eurooppa-liigassa seitsemän ottelua ja Saksan cupissa neljä ottelua. Sildillia teki ensimmäisen maalinsa SC Freiburgin edustusjoukkueessa Eurooppa-liigan lohko-ottelussa kreikkalaista Olympiakosia vastaan 30. marraskuuta 2023. Sildillia pelasi kaudella 2023–2024 27 ottelua Bundesliigaa, yhdeksän ottelua Eurooppa-liigaa ja kaksi ottelua Saksan cupia. == Maajoukkueura == Sildillia Ranskan 21-vuotiaiden maajoukkueen mukana karsinnoissa Slovakiassa järjestettäviin ikäluokan EM-kilpailuihin 2025. Hän pelasi niissä kolme ottelua Bosniaa ja Hertsegovinaa, Kyprosta ja Itävaltaa vastaan, joissa hän pelasi kaikissa täydet minuutit. Sildillia valittiin Ranskan olympiajoukkueeseen 2024. == Lähteet == Luokka: Ranskalaiset jalkapalloilijat Luokka: Vuonna 2002 syntyneet
Tuomo Schroderus

Tuomo Schroderus (s. 18. huhtikuuta 1980 Sotkamo) on suomalainen pesäpallovalmentaja ja entinen pesäpalloilija, joka toimi viimeksi Miesten Ykköspesiksessä pelanneen Joensuun Mailan akatemiajoukkueen pelinjohtajana kaudella 2024. Pelaajaurallaan Schroderus edusti vuoteen 2000 saakka Sotkamon Jymyä, jonka juniorijoukkueissa hän pelasi. Vuonna 2001 Schroderus siirtyi Joensuun Mailaan, jossa hän pelasi vuoteen 2010 saakka. Joensuun Mailassa Schroderus pelasi yhteensä 70 Miesten Ykköspesiksen ottelua ja 204 Miesten Superpesiksen ottelua. Pelaamissaan Miesten Superpesiksen otteluissa Schroderus löi yhteensä 11+120 juoksua, toi 53 juoksua ja keräsi 449 kärkilyöntipistettä, joista eniten kolmospesälle. Ulkokentällä Schroderuksen rooli oli lähes poikkeuksetta kakkosvahti ja sisäpelissä hänen yleisimmät lyöntinumeronsa olivat 5 ja 8.http://www.pesiksenmaailma.fi/index.php/component/tilastot/?view=pelaajakortti&pelaajaid;=1508&sivu;=yhteenvedot Syksyllä 2023 Schroderus sai Pesäpalloliiton Itäisen alueen Vuoden valmennustiimin palkinnon yhdessä Matti Härkösen ja Petri Pennasen kanssa. Schroderuksen poika Ukko pelaa pesäpalloa Joensuun Mailassa. == Lähteet == Luokka:Suomalaiset pesäpalloilijat Luokka:Vuonna 1980 syntyneet Luokka:Elävät henkilöt
Superpesiksen kuukauden lukkari

Superpesiksen kuukauden lukkari on valittu kaudesta 2021 lähtien. Palkinto on jaettu Miesten ja Naisten Superpesiksen pelaajalle kuukausittain. Valinnan suorittaa Suomen Pesäpalloliitto. Miesten palkinnon on useimmiten voittanut Aapo Komulainen (viisi kertaa) ja naisten palkinnon Mari Mantsinen (neljä kertaa). == Palkinnon saajat == === Miehet === : Miesten Superpesiksen kuukauden lukkari Kausi Joukkue Voittaja # kesäkuu 2021 Sotkamon Jymy Aapo Komulainen 1. heinäkuu 2021 Manse PP Juha Puhtimäki 1. elokuu 2021 Imatran Pallo-Veikot Rasmus Surakka 1. toukokuu 2022 Kouvolan Pallonlyöjät Janne Kivipelto 1. kesäkuu 2022 Sotkamon Jymy Aapo Komulainen 2. heinäkuu 2022 Seinäjoen JymyJussit Joona Lehtinen 1. elokuu 2022 Hyvinkään Tahko Petteri Alanen 1. toukokuu 2023 Hyvinkään Tahko Petteri Alanen 2. kesäkuu 2023 Sotkamon Jymy Aapo Komulainen 3. heinäkuu 2023 Sotkamon Jymy Aapo Komulainen 4. elokuu 2023 Sotkamon Jymy Aapo Komulainen 5. toukokuu 2024 Manse PP Juha Puhtimäki 2. kesäkuu 2024 Pattijoen Urheilijat Topi Still 1. heinäkuu 2024 Kouvolan Pallonlyöjät Elias Pitkänen 1. === Naiset === : Naisten Superpesiksen kuukauden lukkari Kausi Joukkue Voittaja # kesäkuu 2021 Porin Pesäkarhut Minttu Vettenranta 1. heinäkuu 2021 Kirittäret Mari Mantsinen 1. elokuu 2021 Porin Pesäkarhut Minttu Vettenranta 2. toukokuu 2022 Vaasan Mailattaret Venla Tanhua 1. kesäkuu 2022 Kirittäret Mari Mantsinen 2. heinäkuu 2022 Kirittäret Mari Mantsinen 3. elokuu 2022 Kirittäret Mari Mantsinen 4. toukokuu 2023 Joensuun Maila Veera Toikka 1. kesäkuu 2023 Fera Ilona Hakoniemi 1. heinäkuu 2023 Lapuan Virkiä Anni Heikkilä 1. elokuu 2023 Manse PP Venla Tanhua 2. toukokuu 2024 Joensuun Maila Veera Toikka 2. kesäkuu 2024 Fera Ilona Hakoniemi 2. heinäkuu 2024 Lapuan Virkiä Anni Heikkilä 2. == Lähteet == * Superpesis Instagramissa Luokka:Luettelot pesäpallosta Luokka:Pesäpallopalkinnot
Superpesiksen kuukauden jokeri

Superpesiksen kuukauden jokeri on valittu kaudesta 2022 lähtien. Palkinto on jaettu Miesten ja Naisten Superpesiksen pelaajalle kuukausittain. Valinnan suorittaa Suomen Pesäpalloliitto. Miesten palkinnon on useimmiten voittanut Jukka-Pekka Vainionpää (kolme kertaa) ja naisten palkinnon Aino-Kaisa Mantere (kolme kertaa). == Palkinnon saajat == === Miehet === : Miesten Superpesiksen kuukauden jokeri Kausi Joukkue Voittaja # toukokuu 2022 Sotkamon Jymy Roope Korhonen 1. kesäkuu 2022 Vimpelin Veto Jukka-Pekka Vainionpää 1. heinäkuu 2022 Hyvinkään Tahko Juha Niemi 1. elokuu 2022 Vimpelin Veto Jukka-Pekka Vainionpää 2. toukokuu 2023 Kouvolan Pallonlyöjät Patrik Wahlsten 1. kesäkuu 2023 Vimpelin Veto Jere Saukko 1. heinäkuu 2023 Vimpelin Veto Jukka-Pekka Vainionpää 3. elokuu 2023 Manse PP Perttu Ruuska 1. toukokuu 2024 Joensuun Maila Joosua Rättö 1. kesäkuu 2024 Sotkamon Jymy Roope Korhonen 2. heinäkuu 2024 Sotkamon Jymy Roope Korhonen 3. elokuu 2024 Kouvolan Pallonlyöjät Patrik Wahlsten 2. === Naiset === : Naisten Superpesiksen kuukauden jokeri Kausi Joukkue Voittaja # toukokuu 2022 Manse PP Siri Eskola 1. kesäkuu 2022 Porin Pesäkarhut Susanna Puisto 1. heinäkuu 2022 Lapuan Virkiä Janette Lepistö 1. elokuu 2022 Lapuan Virkiä Janette Lepistö 2. toukokuu 2023 Joensuun Maila Maria Kaakinen 1. kesäkuu 2023 Seinäjoen Maila-Jussit Aino-Kaisa Mantere 1. heinäkuu 2023 Lapuan Virkiä Kaisaleena Saukko 1. elokuu 2023 Seinäjoen Maila- Jussit Aino-Kaisa Mantere 2. toukokuu 2024 Joensuun Maila Maria Kaakinen 2. kesäkuu 2024 Seinäjoen Maila-Jussit Aino-Kaisa Mantere 3. heinäkuu 2024 Lapuan Virkiä Janette Lepistö 1. elokuu 2024 Lapuan Virkiä Janette Lepistö 2. == Lähteet == * Superpesis Instagramissa Luokka:Luettelot pesäpallosta Luokka:Pesäpallopalkinnot
Aapo Pölhö

Aapo Pölhö (5. syyskuuta 1951 Helsinki – 19. heinäkuuta 2023 Helsinki) oli suomalainen diplomaatti. Hän toimi urallaan muun muassa suurlähettiläänä Kairossa 1998–2002, Brysselissä 2007–2011 ja New Delhissä 2013–2016. Helsinkiläinen koulupoika Pölhö sai stipendin kansainväliseen United World College of the Atlantic -lukioon Walesissä, josta hän valmistui ylioppilaaksi vuonna 1970. Hän opiskeli sitten Helsingin yliopistossa ja valmistui valtiotieteen kandidaatiksi vuonna 1976. Palveltuaan ulkoministeriössä Helsingissä pari vuotta Pölhö sai ensimmäisen ulkomaankomennuksensa perheineen Bagdadiin, jossa vuoden kuluttua 1980 alkoi Irakin–Iranin sota. Perhe evakuotui Suomeen, mutta Pölhö jatkoi työskentelyä kaupungissa. 1990-luvun taitteessa Pölhö nimitettiin Geneveen jatkamaan Pasi Patokallion työtä Suomen edustajana YK:n aseidenriisuntakonferenssissa. Sen jälkeen Pölhön ura jatkui ensin turvallisuuspolitiikan toimiston päällikkönä Helsingissä ja myöhemmin Suomen Nato-edustuston päällikkönä Brysselissä. Lähi-Itään hän palasi vuosituhannen taitteessa Suomen Kairon-suurlähettiläänä ja toimi sitten ulkoministeriössä Afrikan ja Lähi-idän osaston päällikkönä. Hänen viimeinen asemapaikkansa oli suurlähettiläänä Intian New Delhissä vuoteen 2016, minkä jälkeen hän jäi eläkkeelle. ==Lähteet== Luokka:Suomen suurlähettiläät Luokka:Vuonna 1951 syntyneet Luokka:Vuonna 2023 kuolleet
Air Indian lento 245

Air Indian lento 245 oli Air Indian kansainvälinen reittilento Mumbaista Lontooseen, jonne sen oli määrä kulkea Kairon ja Geneven kautta. Lento oli lähestymässä Geneven lentoasemaa 3. marraskuuta 1950, kun se törmäsi Mont Blanc -vuoreen Ranskassa noin 4 677 metrin korkeudessa kello 9.43. Kaikki koneessa olleet 48 ihmistä saivat surmansa. Lentokone oli malliltaan Lockheed L-749 Constellation, rekisteriltään VT-CQP ja valmistenumeroltaan 2506. Kone oli valmistettu vuonna 1948. Koneessa oli neljän hengen miehistö, joista kaksi oli lentoemäntiä. Kapteenina toimi Alan R. Saint ja perämiehenä Vijay Yeshwant Korgaokar. Koneessa oli lisäksi kolme navigoijaa ja radisti. Koneen etsinnät viivästyivät myrskyisen sään vuoksi ja hylky löydettiin vasta 5. marraskuuta. Uskotaan, että miehistö tulkitsi sijaintinsa väärin, mihin vaikutti myös tuuli. == Lähteet == Luokka:Vuoden 1950 lento-onnettomuudet Luokka:Lento- onnettomuudet Ranskassa
Aryan Nations

Aryan Nations oli vuonna 1977 perustettu uusnatsijärjestö. Sen perustaja oli Richard Girnt Butler, joka oli Kristillinen identiteetti -teologiaa edustanut ja Wesley A. Swiftilta opetusta saanut pappi. Swiftin lisäksi Aryan Nationsin ideologiaan vaikutti William Porter Gale. Southern Poverty Law Center luokitteli Aryan Nationsin viharyhmäksi. Sen mukaan järjestö oli käytännössä Church of Jesus Christ–Christianin poliittinen siipi.Aryan Nations Southern Poverty Law Center, viitattu 2.8.2024 Aryan Nations aloitti vuosittaisten ”arjalaisten maailmankongressien” järjestämisen vuonna 1981. Se kokosi yhteen monia uusnatseja, skinheadeja, Ku Klux Klanin toimijoita ja muita valkoisen nationalismin kannattajia 1980–1990-luvuilla. Ryhmän tilat sijaitsivat Idahossa. 1980-luvulla Aryan Nationsin sisälle muodostettiin rakenne, johon kuuluivat nimettyjen johtajien alaisuudessa toimineet osavaltiokohtaiset alajärjestöt. Monet väkivaltaisen The Orderin jäsenet tutustuivat toisiinsa Aryan Nationsin tiloissa, mutta Richard Girnt Butler kiisti tienneensä mitään näiden rikollisesta toiminnasta. Huhtikuussa 1989 Aryan Nations järjesti Adolf Hitlerin satavuotispäivän kunniaksi juhlatilaisuuden, jossa esiintyi white power -yhtyeitä. Tästä alkoi kampanjointi nuorempien henkilöiden värväämiseksi liikkeen jäseniksi. 1990-luvulla useat merkittävät jäsenet lopettivat toimintansa Aryan Nationsissa. Useimmat osavaltiotason alajärjestöt kaatuivat vuoteen 1997 mennessä. 1990-luvun lopussa Aryan Nations sai runsaasti kielteistä julkisuutta. Sen entinen vartija Buford O’Neal Furrow Jr. avasi tulen juutalaisessa yhteisökeskuksessa Los Angelesissa haavoittaen viittä ja ampui tämän jälkeen kuoliaaksi postin filippiiniläistaustaisen työntekijän. Tekijä myönsi rasistiset motiivit. Lisäksi Richard Girnt Butlerin vartijat pahoinpitelivät naisen ja tämän pojan lähellä Aryan Nationsin tiloja. Syyskuussa 2000 oikeus asetti Aryan Nationsin toimijoille 6,3 miljoonan dollarin korvausvelvoitteen, josta 4,8 miljoonaa dollaria määrättiin Butlerin henkilökohtaisesti maksettavaksi. Butlerin katsottiin palkanneen tuomittuja rikollisia vartijoiksi, jättäneen nämä kouluttamatta ja sallineen näille aseenkannon. Aryan Nations menetti oikeuden ratkaisun myötä päämajansa. Butlerin kuoltua syyskuussa 2004 Aryan Nations hajosi keskenään kilpailleisiin ryhmiin. Vuonna 2010 Aryan Nations lopetti virallisesti toimintansa. == Lähteet == Luokka:Uusnatsismi Luokka:Yhdysvaltalaiset järjestöt Luokka:Äärioikeisto Yhdysvalloissa
Brabant-sur-Meuse

Brabant-sur-Meuse on kunta Koillis-Ranskassa Meusen departementissa Grand Estin alueella. Kunnassa asui 117 asukasta vuonna 2021 ja sen pinta-ala on 6,9 neliökilometriä. == Maantiede == Brabant-sur-Meusen naapurikunnat ovat Consenvoye, Forges-sur-Meuse, Haumont-près-Samogneux, Regnéville-sur-Meuse ja Samogneux. Kunnan pinta-ala on 6,9 neliökilometriä ja korkeus merenpinnasta 180–337 metriä. == Väestö == Vuonna 2021 Brabant-sur-Meusen väkiluku oli 117. Väkiluku on laskenut vuodesta 2010, jolloin kunnassa asui 138 asukasta. Pidemmällä otannalla väkiluku on kuitenkin nousussa, sillä vuosina 1968–1999 asukkaita oli alle 100. Vuonna 2007 Brabant-sur-Meusen asukkaista 55 prosenttia oli naisia ja 45 prosenttia miehiä. Suurin ikäryhmä oli 0–14-vuotiaat. Tiedosto:Population - Municipality code 55070.svg|Brabant-sur- Meusen väestönkehitys vuosina 1962–2008. == Lähteet == == Aiheesta muualla == Luokka:Meusen kunnat
Church of Jesus Christ–Christian

Church of Jesus Christ–Christian oli yhdysvaltalainen kristillisen identiteetin teologiaa edustanut kirkkokunta.Christian Identity Southern Poverty Law Center, viitattu 2.8.2024 Sen perusti Ku Klux Klanin jäsen Wesley A. Swift käytännössä jo 1940-luvulla, ja siitä tuli näkyvin kristillisen identiteetin teologiaa edustanut kirkko.Christian Identity's New Role On The Extreme Right Middlebury Institute of International Studies at Monterey 6.8.2021, viitattu 2.8.2024 Church of Jesus Christ–Christian -nimellä kirkkokunta aloitti toimintansa vuonna 1957. Nimivalinnalla korostettiin sitä liikkeen ydinuskomusta, jonka mukaan Jeesus ei ollut juutalainen. Wesley A. Swift koulutti Church of Jesus Christ–Christianiin pappeja ja kiersi Yhdysvaltoja saarnaamassa opetuksiaan samanaikaisesti kun kansalaisoikeusliikkeen kampanjointi oli aktiivista. Swiftin omistautuneimpiin oppilaisiin kuului William Potter Gale, joka värväsi liikkeeseen tulevan Aryan Nations -johtaja Richard Girnt Butlerin. Galea alettiin epäillä useiden afroamerikkalaisten suosimien kirkkojen pommittamisesta. FBI tarkkaili sekä Swiftiä että Galea, koska heihin kytköksissä olleisiin henkilöihin kohdistui epäilyjä salamurhayrityksistä, terrorismista ja muusta rikollisuudesta, joka kohdistui Swiftin uhkaaviksi väittämiin henkilöihin. Church of Jesus Christ–Christianin perustaja piti valkoisia todellisina ”israeliitteina” ja väitti juutalaisten syntyneen Eevan ja Saatanan seksuaalisesta kanssakäymisestä.Aryan Nations Southern Poverty Law Center, viitattu 2.8.2024 1970-luvulla Richard Girnt Butler julisti perustamansa Aryan Nationsin Church of Jesus Christ–Christianin työn jatkajaksi.Aryan Nations/Church of Jesus Christ Christian Anti-Defamation League, viitattu 2.8.2024 Butlerin työ johtikin siihen, että kristillisen identiteetin teologia saavutti 1980-luvulla merkittävän aseman rasististen liikkeiden piirissä. Wesley A. Swiftin opetukset ja saarnat ovat edelleen laajalti käytössä kristillistä identiteettiä edustavissa piireissä. == Lähteet == Luokka:Kristinusko Yhdysvalloissa Luokka:Äärioikeisto Yhdysvalloissa Luokka:Antisemitismi Luokka:Kristilliset liikkeet
Pyöröovi-ilmiö

Pyöröovi-ilmiö tarkoittaa ilmiötä, jossa päättävässä asemassa olevat henkilöt siirtyvät liike-elämän palvelukseen ja päinvastoin. Pyöröovi voi olla mahdollinen korruption muoto ja vahingollinen hallinnon avoimuudelle, mikäli se mahdollistaa poliittisen vaikutusvallan kauppaamisen yksityiselle piilossa. Pyöröovi-ilmiötä pidetään ongelmallisena siihen sisältyvien mahdollisten intressiristiriitojen takia. Pyöröovi-ilmiön nähdään tarjoavan erityisesti elinkeinoelämälle ja sen eturyhmille mahdollisuuden palkita sääntelijöitä ja päättäjiä aikaisemmasta käytöksestä. Esimerkkejä pyöröovi-ilmiöstä ovat olleet muun muassa poliittisten päättäjien siirtyminen yksityisiin terveysfirmoihin kesken päätösvalmistelun. Keväällä 2020 Yle uutisoi entisen puolustusvoimien komentajan solmimasta konsulttisopimuksesta Lockheed Martinin kanssa kesken hävittäjähankintavalmistelun. Pyöröovi-ilmiön laajuudesta ei ole saatavilla tilastoa. Avoimuusjärjestöt ALTER-EU ja Transparency International arvioivat, että 50 prosentilla poliittiseen konsultointiin ja lobbaustoimintaan siirtyneistä henkilöistä on tausta EU:n toimielimissä. == Katso myös == * Lobbaus * Korruptio == Lähteet == Luokka:Lobbaus Luokka:Politiikan tutkimus Luokka:Korruptio
The Last Will and Testament

The Last Will and Testament on ruotsalaisen progressiivisen metallin yhtye Opethin konseptialbumi ja neljästoista studioalbumi, joka julkaistiin 22. marraskuuta 2024 Moderbolaget- ja Reigning Phoenix -levymerkkien kautta. Albumin piti alunperin ilmestyä jo 11. lokakuuta, mutta julkaisupäivää jouduttiin siirtämään valmistusprosessin odottamattomien viiveiden vuoksi. Albumi on yhtyeen ensimmäinen, jolla soittaa rumpali Waltteri Väyrynen. == Kappaleet == # # # # # # # # == Kokoonpano == * Mikael Åkerfeldt – laulu, kitara * Fredrik Åkesson – kitara, taustalaulu * Martín Méndez – basso * Joakim Svalberg – koskettimet, taustalaulu * Waltteri Väyrynen – rummut, perkussiot === Vierailijat === * Ian Anderson – puhe kappaleissa 1, 2, 4, 7 ja huilu kappaleissa 4, 7 * Joey Tempest – taustalaulu kappaleessa 2 * Mirjam Åkerfeldt – puhe kappaleessa 1 == Arvostelut == * Inferno: * Soundi: * Imperiumi: 7/10 == Lähteet == == Aiheesta muualla == * Luokka:Vuoden 2024 albumit Luokka:Opethin albumit
Huang Yaqiong

Huang Yaqiong (, s. 28. helmikuuta 1994 Quzhou, Kiina) on kiinalainen sulkapalloilija. Hän voitti olympiakultaa sulkapallon sekanelinpelistä Pariisin olympialaisissa 2024 Zheng Siwein kanssa. Huang voitti hopeaa sekanelinpelistä Tokion olympialaisissa 2020. == Yksityiselämä == Huang alkoi pelaamaan sulkapalloa kahdeksanvuotiaana. 2\. elokuuta 2024 Huangin poikaystävä Liu Yuchen kosi häntä kultamitaliseremonian jälkeen. Huang hyväksyi kosinnan. == Lähteet == Luokka:Kiinalaiset sulkapalloilijat Luokka:Vuonna 1994 syntyneet Luokka:Kiinalaiset olympiavoittajat Luokka:Elävät henkilöt
Kieran Bew

Kieran Bew (s. 18. elokuuta 1980 Hartlepool, Englanti)Kieran Bew, Rotten Tomatoes, viitattu 2.8.2024. on englantilainen näyttelijä. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2004 Alien vs. Predator Alien vs. Predator Klaus === Televisiosarjat === Vuodet Suomenkielinen nimi Alkuperäinen nimi Roolihahmo 2003 Sydän paikallaan Where the Heart Is Rob Deyton 2004–2011 Hiljainen todistaja Silent Witness Stephen Wiltshire/Stephen Lockford 2005 Kelmien kerho Hustle Neil Davis 2007 Midsomerin murhat Midsomer Murdes Danny Twyman 2011 Murhan jäljet Waking the Dead Murray Stuart 2013–2014 Naiskonstaapeli 56 WPC 56 Jack Burns 2014–2015 Da Vinci’s Demons Da Vinci’s Demons Herttua Alfonso 2017 Doctor Who Doctor Who Ivan 2017 Rimakauhua ja rakkautta Cold Feet Gareth Newton 2024– House of the Dragon House of the Dragon Hugh == Lähteet == Luokka:Englantilaiset näyttelijät Luokka:Vuonna 1980 syntyneet Luokka:Elävät henkilöt
Liu Yuchen

Liu Yuchen (, s. 25. heinäkuuta 1995 Peking, Kiina) on kiinalainen sulkapalloilija. Liu voitti hopeaa Li Junhuin kanssa sulkapallon nelinpelistä Tokion olympialaisista 2020. == Yksityiselämä == Liun sisko, Liu Jing, on Kiinaa olympialaisissa kahdesti edustanut uimari. Liu kosi tyttöystäväänsä Huang Yaqiongia tämän kultamitaliseremonian jälkeen Pariisin olympialaisissa 2024. == Lähteet == Luokka:Kiinalaiset sulkapalloilijat Luokka:Kiinalaiset olympiamitalistit Luokka:Vuonna 1995 syntyneet Luokka:Elävät henkilöt
Rebeca Andrade

Rebeca Rodrigues de Andrade (s. 8. toukokuuta 1999 Guarulhos) on brasilialainen telinevoimistelija. Hän on voittanut kaksi olympiakultaa ja kolme maailmanmestaruutta. Andrade kärsi kilpauransa alkupuolella useista loukkaantumisista. Hän jäi varvasvamman vuoksi pois nuorten kesäolympialaisista 2014. Kesäkuussa 2015 tulleen ristisidevamman vuoksi hän oli yhdeksän kuukautta poissa kilpakentiltä. Vuonna 2017 hän sai nilkka- ja polvivamman, joista jälkimmäisen vuoksi hän joutui leikkaukseen ja oli poissa kilpailuista syyskuuhun 2018 saakka. Vuonna 2019 tulleen ristisidevamman vuoksi hän oli jälleen polvileikkauksessa ja poissa kilpailuista maaliskuuhun 2020 saakka. Andrade sijoittui Rio de Janeiron kesäolympialaisissa 2016 joukkuekilpailussa kahdeksanneksi ja moniottelussa 11:nneksi. Yksittäisten telineiden karsinnoissa hän sijoittui 15:nneksi nojapuilla, 20:nneksi permannolla ja 22:nneksi puomilla. Dohan MM-kilpailuissa 2018 hän sijoittui joukkuekilpailussa seitsemänneksi ja oli yksittäisillä telineillä parhaimmillaan kymmenes nojapuilla. Tokion kesäolympialaisissa 2021 Andrade voitti hypyssä kultaa kahden hypyn keskiarvopistein 15,083, millä hän voitti yhdysvaltalaisen MyKayla Skinnerin 0,167 pisteellä. Hän saavutti moniottelussa hopeaa pistein 57,298, millä hän hävisi yhdysvaltalaiselle Sunisa Leelle 0,135 pistettä. Permannon loppukilpailussa hän oli viides. Karsinnoissa hän sijoittui puomilla 18:nneksi ja nojapuilla 19:nneksi. Kita-Kyūshūn MM- kilpailuissa 2021 Andrade voitti maailmanmestaruuden hypyssä 14,966 pisteellä ja saavutti hopeaa nojapuilla. Puomilla hän sijoittui kuudenneksi. Andrade voitti Liverpoolin MM-kilpailuissa 2022 kultaa moniottelussa 56,899 pisteellä ja saavutti pronssia permannolla 13,733 pisteellä. Hän sijoittui joukkuekilpailussa neljänneksi sekä puomilla ja nojapuilla kahdeksanneksi. Hypyn karsinnassa hän oli kahdestoista. Antwerpenin MM-kilpailuissa 2023 hän voitti kolmannen maailmanmestaruutensa hypyssä 14,750 pisteellä. Lisäksi hän sai hopeaa joukkuekilpailussa, moniottelussa 56,766 pisteellä ja permannolla sekä pronssia puomilla. Nojapuiden karsinnassa hän oli viidestoista. Pariisin kesäolympialaisissa 2024 hän voitti kultaa permannolla, saavutti hopeaa moniottelussa 57,932 pisteellä, millä hän hävisi yhdysvaltalaiselle Simone Bilesille 1,199 pistettä, ja hypyssä sekä sai pronssia joukkuekilpailussa. == Lähteet == Luokka:Brasilialaiset telinevoimistelijat Luokka:Brasilialaiset olympiavoittajat Luokka:Vuonna 1999 syntyneet Luokka:Elävät henkilöt
Sven Lampa

Sven Lampa (17. marraskuuta 1839Lampa, Sven Nordisk familjebok, 2. p. – 2. joulukuuta 1914Lampa, Sven Nordisk familjebok, liite) oli ruotsalainen hyönteistutkija. Hän oli Ruotsin maanviljelysakatemian käytännöllinen entomologi 1887 ja sittemmin 1897–1909 Ruotsin valtion entomologisen laitoksen professori ja johtaja. Hän oli 1891–1901 aikakauslehden Entomologisk tidskrift ja 1891–1909 sarjan Uppsatser i praktisk entomologi toimittaja. Hän julkaisi kirjoituksia ja teoksia lähinnä käytännön hyönteistieteen alalta.Tietosanakirja 1909, osa 11, Hakusana: Lampa, SvenLampa Sven Nordisk familjebok 4. p. ==Teokset== * Våra för fruktträd och bärbuskar skadligaste insekter * Förteckning öfver Skandinaviens och Finlands Macrolepidoptera (1885) ==Lähteet== Luokka:Ruotsalaiset entomologit Luokka:Vuonna 1839 syntyneet Luokka:Vuonna 1914 kuolleet
Ranskan buddhalainen unioni

Ranskan buddhalainen unioni (, lyh. UBF) on Ranskassa toimiva buddhalaisten järjestöjen valtakunnallinen kattojärjestö. Se on perustettu vuonna 1986 ja yhdistyksen tarkoituksena on mm. auttaa buddhalaisia järjestöjä integroitumaan ranskalaiseen yhteiskuntaan ja toimia tiedotuskeskuksena buddhalaisuutta käsittelevissä aiheissa. Lisäksi unioni on vuodesta 2004 hallinnoinut Vincennes’n pagodia, joka on Euroopan suurin. Unioni koostuu 99 jäsenjärjestöstä, jotka toimivat ympäri Manner-Ranskaa. Vuodesta 2022 lähtien UBF:n puheenjohtajina ovat toimineet lama Thrinlé Gyatso ja Antony Boussemart. UBF on Euroopan Buddhalaisen Unionin jäsenjärjestö. == Lähteet == Luokka:Buddhalaisuus Ranskassa Luokka:Ranskalaiset järjestöt
Phia Saban

Phia Saban on englantilainen näyttelijä, joka tuli tunnetuksi Helaena Targaryenin roolista fantasiasarjassa House of the Dragon. Hän on aiemmin näytellyt myös Netflix-sarjassa The Last Kingdom. Saban on valmistunut Guildhall School of Music and Dramasta. == Filmografia == Televisio Vuosi Suomenkielinen nimi Alkuperäinen nimi Rooli 2022 The Last Kingdom Aelfwynn 2022– House of the Dragon Helaena Targaryen == Lähteet == == Aiheesta muualla == * Luokka:Elävät henkilöt Luokka:Syntymävuosi puuttuu Luokka:Englantilaiset näyttelijät
Enkeli (täsmennyssivu)

Enkeli viittaa seuraaviin: * enkeli, taivaallinen henkiolento * Enkeli, Kauko Räsäsen veistos Lappeenrannassa * ”Enkeli”, Tuomas Kauhasen kappale * Enkeli, CatCatin musiikkialbumi * Enkeli, sarjakuvahahmo, nykyiseltä nimeltään Warren Worthington III
Sunisa Lee

Sunisa "Suni" Lee (alk. Phabsomphou, s. 9. maaliskuuta 2003 Saint Paul, Minnesota) on yhdysvaltalainen telinevoimistelija. Hän on voittanut moniottelussa olympiakultaa sekä joukkuekilpailussa olympiakultaa ja maailmanmestaruuden. Lee nousi kansainväliselle huipulle Stuttgartin MM- kilpailuissa 2019. Hän voitti siellä kultaa joukkuekilpailussa sekä saavutti hopeaa permannolla ja pronssia nojapuilla. Hän sijoittui moniottelussa kahdeksanneksi ja puomin karsinnassa 12:nneksi. Tokion kesäolympialaisissa 2021 hän voitti kultaa moniottelussa sekä saavutti hopeaa joukkuekilpailussa ja pronssia nojapuilla. Hän sijoittui puomilla viidenneksi ja permannon karsinnassa 18:nneksi. Lee palasi munuaisongelmien jälkeen arvokilpailuihin Pariisin kesäolympialaisissa 2024. Hän voitti kultaa joukkuekilpailussa sekä saavutti pronssia moniottelussa ja nojapuilla. Lee on sukujuuriltaan hmong. Hänen vanhempansa muuttivat aikoinaan Laosista Yhdysvaltoihin. Leen isäpuoli John Lee halvaantui onnettomuudessa rinnasta alaspäin vuonna 2019 juuri ennen voimistelun Yhdysvaltain-mestaruuskilpailuja. Lee kilpaili vuoden 2021 lopulla television tanssiohjelmassa Dancing with the Stars. == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Vuonna 2003 syntyneet Luokka:Elävät henkilöt
Altered Beast

Altered Beast on Sega AM1:n kehittämä ja Segan julkaisema beat ’em up-peli. Peli on julkaistu vuonna kolikkopelinä ja myöhemmin muun muassa Sega Mega Drivelle, Amigalle, Atari ST:lle, Commodore 64:lle, ZX Spectrumille, MSX:lle, Amstrad CPC:lle, PC Enginelle ja DOSille. == Pelaaminen == Peli sijoittuu Antiikin Kreikkaan ja pelaaja ottaa ohjaksiinsa Zeuksen kuolleista herättämän sadanpäämiehen (centurio), jonka Zeus lähettää pelastamaan Athenen, jonka ilkeä alamaailman herra Neff on vanginnut. Pelaaja joutuu kulkemaan läpi viisi kenttää taistellen epäkuolleita ja hirviöitä vastaan, ja joka kentän lopussa pelaaja kohtaa itseään muotoaan muuttavan Neffin pomovastustajana. Pelaajan on kerättävä jokaisessa kentässä kolme taikapalloa, joista jokainen kasvattaa pelaajan voimia; kolmannen pallon jälkeen pelihahmo muuttuu voimakkaaksi eläinhybridiksi (kuten ihmissudeksi), joilla on erikoisvoimia tuhota viholliset tehokkaammin tieltään. Peli mahdollistaa myös kaksinpelaamisen. == Vastaanotto == Ilmestyessään Japanissa heinäkuussa 1988 Altered Beast oli sen kuukauden toiseksi eniten tienannein kolikkopeli, vaikkakin ilmestymisestään lähtien peli saikin ristiriitaisen vastaanoton, josta kritiikki on pääasiassa kohdistunut pelattavuuteen ja graafiseen ilmeeseen. Kritiikistään huolimatta peli nauttii nykyään kulttimaineesta ja sitä on peräti mielletty "yhdeksi Segan ikimuistoisimmista konsepteista." ==Lähteet== == Aiheesta muualla == * Luokka:Vuoden 1988 videopelit Luokka:Beat ’em up -pelit Luokka:Segan kolikkopelit Luokka:Segan videopelit Luokka:Sega Mega Drive -pelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:MSX-pelit Luokka:PC Engine -pelit Luokka:ZX Spectrum -pelit
Fis (sävel)

Fis eli F♯ on yksittäisen oktaavin seitsemäs puolisävelaskel, jos oktaavi aloitetaan C:stä, ja se saadaan ylentämällä F. Se sijaitsee F:n ja G:n välissä ja on enharmoninen ges-sävelen kanssa. ==Skaalat== ===Tavallisia F♯:sta alkavia skaaloja=== * F♯-duuri: F♯ G♯ A♯ H C♯ D♯ E♯ F♯ * F♯-molli: F♯ G♯ A H C♯ D E F♯ * F♯ harmoninen molli: F♯ G♯ A H C♯ D E♯ F♯ * F♯ melodinen molli (nouseva): F♯ G♯ A H C♯ D♯ E♯ F♯ * F♯ melodinen molli (laskeva): F♯ E D C♯ H A G♯ F♯ * F♯ itämainen molli: F♯ G♯ A H♯ C♯ D E♯ F♯ Luokka:Musiikin teoria